# Bernardo Atxaga

### De Viquipèdia

Bernardo Atxaga és el pseudònim literari de José o Joseba Irazu Garmendia, escriptor nascut a Asteasu, Guipúscoa el 1951.

## [edita] Biografia

Llicenciat en economia per la Universitat de Bilbao, i en filosofia per la Universitat de Barcelona. Ha treballat d'economista, llibreter, professor d'èuscar, ha estat involucrat en el món de l'edició editorial, i ha estat guionista de ràdio. El 1980 va decidir dedicar-se exclusivament a escriure.

El primer cop que va publicar un text va ser el 1972, en una antologia d'escriptors bascs. El seu primer relat, Ziutateak ("sobre la ciutat"), es va publicar el 1976. La seva primera antologia poètica, Etiopia ("Etiòpia"), va sortir a la llum el 1978. Ha escrit obres de teatre, lletres de cançons, novel·les i narrativa curta. El seu llibre de relats anomenat Obabakoak ("Persones i coses d'Obaba"), publicat el 1988, guanyador del Premi Nacional de narrativa de les Lletres Espanyoles i traduït a 20 llengües, s'ha convertit en una pel·lícula el 2006 de mà del director Montxo Armendáriz. El 2003 va publicar Soinujolearen semea, en el qual parla de la desaparició del món d'Obaba, introduït en la novel·la anteriorment mencionada. En va aparèixer una versió en castellà el setembre del 2004, amb el nom d'"El hijo del acordeonista" ("El fill de l'acordionista") traduïda per ell mateix.

El 2006 va esdevenir membre de l'Acadèmia de la Llengua Basca (Euskaltzaindia).

Avui en dia l'autor resideix en un poble d'Àlaba.

## [edita] Obra

### [edita] Novel·les

- Behi euskaldun baten memoriak ("Memòries d'una vaca basca", Pamiela, 1991)
- Gizona bere bakardadean ("L'home solitari", Pamiela, 1993)
- Zeru horiek ("La dona solitària", 1996)

### [edita] Relats

- Bi anai ("Dos germans" Erein, 1985)
- Bi letter jaso nituen oso denbora gutxian (Erein, 1985)
- Obabakoak (Erein, 1988)
- Henry Bengoa inventarium, Sugeak txoriak begiratzen dionean, Zeru horiek (Erein, 1995)
- Sara izeneko gizona ("L'home anomenat Sara", Pamiela, 1996)

### [edita] Obra poètica

- Etiopia ("Etiòpia", Pott, 1978),
- Nueva Etiopia ("Nova Etiòpia", Detursa, 1997)

### [edita] Llibres infantils

- Chuck Aranberri dentista baten etxean ("En Chuck Aranberri al dentista", Erein, 1985)
- Nikolasaren abenturak, Ramuntxo detektibe (Elkar 1979)
- Siberiako ipuin eta kantak ("Històries i cançons de Sibèria", Erein)
- Jimmy Potxolo, Antonino apreta, Asto bat hipodromoan, Txitoen istorio, Flannery eta bere astakiloak (Elkar)
- Xolak badu lehoien berri (Erein, 1995),
- Xola eta basurdeak ("Xola i els senglars", Erein 1996) - won the Basque Children's Literature Prize en 1997
- Mundua eta Markoni ("El món i en Markoni", BBK fundazioa, 1995)

### [edita] Altres

- Ziutateak (1976)
- Soinujolearen semea (2003)

## [edita] Enllaços externs

- (castellà) Atxaga a l'Institut Cervantes de Moscou

Obtingut de "http://ca.wikipedia.org../../../b/e/r/Bernardo_Atxaga_ed91.html"

Categories: Bascos | Escriptors

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Esperanto
- Español
- Euskara
- Français
- Taqbaylit
- Occitan
- Polski
- Svenska